**KĖDAINIŲ ŠVIESIOSIOS GIMNAZIJOS**

**LAIKINAI EINANČIOS DIREKTORĖS PAREIGAS VIOLETOS LIUTKIENĖS**

**2022 METŲ VEIKLOS ATASKAITA**

2023 m. sausio d. Nr. V11-

Kėdainiai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Kėdainių šviesiojoje gimnazijoje ugdymo(si) procesas organizuojamas, vadovaujantis 2022– 2024 m. gimnazijos strateginio plano nuostatomis. 2022 m. buvo numatyti šie tikslai ir uždaviniai:  1 tikslas. Sudaryti sąlygas siekti mokinio individualias galimybes atitinkančios pažangos. 1.1. Tobulinti ugdymo(si) organizavimą, plėtojant individualizavimą, diferencijavimą, integralumą. 1.2. Teikti kokybišką ir savalaikę pagalbą mokiniams bei jų tėvams. 1.3. Plėtoti tvarų pedagogų bendradarbiavimą, skatinant mokymąsi ir asmeninį tobulėjimą.1.4. Stiprinti STEAM ugdymą.1.5. Įrengti funkcionalias ugdymosi aplinkas ir modernizuoti ugdymo procesą.  2 tikslas. Kurti paveikią ir saugią ugdymo(si) aplinką, leidžiančią ugdyti(is) vertybines nuostatas saviraiškiam gyvenimui. 1.1. Stiprinti emocinį ir psichologinį saugumą, socialinę atsakomybę ir bendradarbiavimą.1.2. Stiprinti gimnazijos narių lyderystę ir bendruomeniškumą. 1.3. Plėtoti prasmingus bendrystės ryšius ir kurti atvirą santykį su aplinka.  Siekiau įgyvendinti 2022 m. veiklos planą ir ugdymo planus, daug dėmesio skyriau ugdymo kokybei gerinti, organizuojant kryptingą STEAM veiklą, užtikrinant savivaldų ugdymąsi, kiekvieno mokinio individualios pažangos planavimą, stebėjimą ir vertinimą. Planavau projekto „Tūkstantmečio mokykla“ įgyvendinimo priemones, gimnazijos infrastruktūros pokyčius, kvalifikacijos tobulinimo veiklas ir numačiau ugdymo(si) kokybės ir pasiekimų gerinimo būdus. Skatinau dalyvauti renginiuose, užtikrinau mokinių saugumą pilietinėse akcijose, savanorystės veikloje ir tobulinti lyderystės, karjeros planavimo kompetencijas.  Beveik dvejus metus ugdymo(si) procesas buvo organizuojamas nuotoliniu būdu. Tai sukėlė daug psichologinių ir bendravimo bei bendradarbiavimo problemų tarp mokinių. Sumažėjo mokinių ugdymo(si) motyvacija, atsirado daugiau psichologinių problemų. 3 mokiniai 2021–2022 m. m. mokėsi namuose dėl psichologinių problemų. Tai lėmė, kad ypatingą dėmesį 2022 m. skyriau bendruomenės mikroklimatui gerinti ir emociniam intelektui ugdyti. Keisti savo darbą (pagal 2022 m. organizuotą mikroklimato tyrimą) kartais nori arba to visai nenori 72 proc. mokytojų.  Skatinau mokytojus organizuoti grupines konsultacijas, teikti asmeninę pagalbą, kad kiltų mokinių motyvacija ir mažėtų nuotolinio ugdymo metu atsiradusiomis dalykų žinių ir įgūdžių spragos. Ypatingą dėmesį skyriau pirmų ir ketvirtų klasių gimnazistams. Konsultacijų tikslas – kartu operatyviai spręsti problemas. Dalyvavau 4-ų klasių gimnazistų konsultacijose (konsultuoti 38 mokiniai ir tėvai).  Užtikrinau STEAM komandos veiklą:  1. Gimnazijos ugdytiniai dalyvavo VILNIUS TECH. universiteto programos ,,Ateities inžinerija“ platformos veikloje.  2. STEAM dalykų žinias ir praktinius įgūdžius universitetinės klasės gimnazistai gilino VILNIUS TECH, VDU ir ISM universitetų nuotoliniu ir kontaktiniu būdu organizuotų mokymų metu.  3. 2022 m. sudaryta bendradarbiavimo sutartis dėl „KTU“ klasės įkūrimo.  4. Tęsiamas bendradarbiavimas su VU, VILNIUS TECH, VDU, ISM, Junior Achievement, LAMMC ŽI, labdaros ir paramos fondu ,,Viltis-Vikonda“.  5. Veiklą organizavo praktinės imitacinės ekonominės bendrovės (,,Junior achievement“).  2022 m. Kėdainių šviesiajai gimnazijai suteiktas STEM mokyklų Europos platformos ,,STEM School Label“ mokyklos ekspertės statusas ir ženklas.  2022 m. dėmesį sutelkiau į inovatyvių ir modernių ugdymo(si) erdvių kūrimą. Tyrimų rezultatai rodo, kad 100 proc. mokytojų IT naudojo besimokančių individualiai pažangai stebėti. Siekiau, kad mokytojai ir mokiniai naudotų įvairius IT įrankius, priemones („EDUKA klasė“ 2-4 kl. mokiniams ir mokytojams, „Egzaminatorius.lt“, „eTest.lt“, „Socrative“, „LinderHouse“, leidyklos TEV „tevukas.lt“ Kurk linija matematikos mokytojams). Ugdymo procesas organizuojamas „MOODLE“ ugdymosi aplinkoje, mokytojai turi įrangą (12 komplektų) hibridiniam ugdymo procesui organizuoti. Ypatingą dėmesį skyriau IT bazei atnaujinti. 2022 m. įsigijome 8 kompiuterius, 4 interaktyvius ekranus, 5 spausdintuvus. Rūpinausi edukacinių erdvių saugumu ir patogumu. Bibliotekoje ir kiemelyje įrengti 5 kondicionieriai, pakeisti baldai dviejose klasėse, nupirkta 300 LED apšvietimo lempų lubų šviestuvams siekiant geriau apšviesti klases ir sutaupyti elektros energijai išleidžiamas lėšas. Atliktas sekretoriato remontas, sutvarkytas pastato, esančio Didžioji g. Nr. 66, apskardinimas ir atliktas fasado kosmetinis remontas.  Siekiau, kad gimnazijos bendruomenės nariai įgyvendintų 2 strateginių partnerysčių „Erasmus+“ KA2 projektus, 2 asmenų mobilumo mokymo(si) tikslais „Erasmus+“ KA1 projektus ir 1 „Nordplus“ projektą.  Skatinau įtraukti ugdytinius į aktyvų savo ateities karjeros planavimą, organizuoti profesinio konsultavimo veiklas. Sudariau galimybę rinktis ir keisti individualius ugdymo planus. Pagal žurnalo „Reitingai“ 2022 m. pateiktus statistinius duomenis 54 proc, abiturientų įstojo į universitetų valstybės finansuojamas vietas ir 8,8 proc. abiturientų įstojo į valstybės finansuojamas kolegijų vietas.  Siekiau suteikti galimybę ugdyti socialiai atsakingus, sąmoningus piliečius organizuojant šias veiklas:   1. Edukacinė motyvacinė Junior Achievement ir bendrovės „Scandagra“ programa „Ateities Lietuvai“ (susitikimas su lenktynininku Benediktu Vanagu). 2. Veikė neformaliojo švietimo skyrius ,,Sėkmės ir lyderystės mokykla“ (123 ugdytiniai iš Kėdainių rajono ugdymo įstaigų). Veiklą dalinai finansavo paramos fondas „Viltis-Vikonda“). 3. Buvo organizuojama Tolerancijos centro, Taikos vėliavos mokyklų tinklo veikla. 4. Organizuotas Konstitucijos egzaminas ir Nacionalinis diktantas.   Gimnazijoje jau ketvirtus metus įgyvendinama socialinio emocinio intelekto ugdymo programa ,,Raktai į sėkmę“, įdiegta elektroninė patyčių prevencijos dėžutė.  Kuravau ,,Tėvų klubo“ veiklą. Gimnazijoje tėvai įtraukiami į bendruomenei svarbias veiklas, priima svarbius sprendimus. Veikla buvo sudėtinga dėl naujos klubo narių sudėties ir nuotolinio ugdymo metu prarastos veiklos organizavimo patirties.  Gimnazijoje kūriau palankią aplinką naujoms mokytojų kompetencijoms įgyti ir tradicinėms kompetencijoms tobulinti, formavau aukštos kvalifikacijos ir kultūros komandą. Gimnazijoje dirbo 52 mokytojai ir 15 kitų darbuotojų. Ugdymo procesą pamokoje organizavo 6 mokytojai ekspertai, 31 mokytojas metodininkas, 9 vyresnieji mokytojai, 6 mokytojai. 2022 m. kvalifikaciją tobulino 100 procentų gimnazijos mokytojų. Bendruomenė buvo telkiama į nuolatinio mokymosi organizaciją.  Aukšti gimnazistų akademiniai pasiekimai. 128 gimnazijos ugdytiniai dalyvavo rajoninėse olimpiadose ir konkursuose, 68 iš jų užėmė prizines vietas: 24 užėmė 1-ąją vietą, 20 – 2-ąją vietą, 24 – 3-iąją vietą. 24 gimnazistai atstovavo rajonui šalies olimpiadose ir konkursuose. Gimnazistai sėkmingai dalyvavo šalies olimpiadose ir buvo 16 vietoje pagal „Reitingų“ žurnale pateiktą informaciją. Europos chemijos olimpiadoje laimėtas bronzos medalis, Baltijos šalių chemijos olimpiadoje užimta pirmoji vieta. 23 gimnazijos ugdytiniai buvo apdovanoti Gabių vaikų fondo už pasiekimus šalies ir tarptautiniuose konkursuose. 2022 m. gimnazijoje mokėsi 97 abiturientai ir 95 gavo brandos atestatus. Abiturientų visų laikytų VBE vidutinis balas yra 51,97 balo. Abiturientai gavo 7 šimtukus (didžiausias skaičius rajone). Patekome į mokyklų, geriausiai paruošusių ugdytinius valstybiniams lietuvių kalbos, chemijos, biologijos brandos egzaminams, šalies penkiasdešimtukus (didžiausias dalykų skaičius rajone). |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 2.1. Sudaryti palankias sąlygas ugdymui diferencijuoti, integruoti ir individualizuoti. | 1. Mokytojai naudoja modernias mokymo(si) technologijas ugdymui diferencijuoti ir integruoti.  2. Tobulinami individualios pažangos stebėjimo ir  vertinimo būdai.    3. Ugdytiniams sudarytos geresnės sąlygos individualiai pažangai pasiekti. | 1. Organizuoti mokymai:  1.1. IT programų, įrankių naudojimas ugdymui diferencijuoti ir individualizuoti (dalyvauja 30 mokytojų);  1.2. Mokinio individualios pažangos vertinimo patirtys (15 mokytojų).  2. Įsigyta IT priemonių (100 „EDUKA“ licencijų, „eTest.lt“, „Egzaminatorius.lt“ licencijos) ugdymui individualizuoti ir diferencijuoti.  3. Išbandyta patobulinta Mokinio individualios pažangos stebėjimo, fiksavimo ir vertinimo sistema. Atlikta priemonės efektyvumo analizė, priimtas sprendimas dėl patobulinto įrankio taikymo gimnazijoje.    4. Kuriamas individualizavimą ir diferencijavimą skatinantis ugdymo turinys (ugdymo planas).  5. Organizuojamas įtraukusis ugdymas, teikiama ugdymo(si) pagalba specialiųjų poreikių mokiniams (turintiems sutrikimų ir gabiems):  5.1. mokinių, turinčių mokymosi sunkumų, identifikavimas, programų rengimas;  5.2. gabiųjų mokinių poreikių tenkinimas:  5.2.1. universitetinių klasių kontaktinės veiklos universitetuose atnaujinimas (VILNIUS TECH, ir VDU);  5.2.2. „KTU klasės“ įkūrimas;  5.2.3. dalyvavimas olimpiadose ir konkursuose (25 proc. ugdytinių rajono olimpiadose, iš jų 20 proc. šalies konkursuose ir olimpiadose).  6. 50 proc. mokytojų skelbia skaitmeninį diferencijuotą ir integruotą pamokų ugdymo turinį „MOODLE“ ugdymo(si) aplinkoje.  7. 90 proc. mokytojų organizuoja integruotas pamokas. 50 proc. iš jų – integruotas STEAM pamokas. | 2022-10-26 administracijos išplėstiniame posėdyje Nr. 6 matematikos mokytoja metodininkė Ina Zdanavičienė, anglų kalbos mokytoja metodininkė Agnė Bačiauskienė ir matematikos vyresnioji mokytoja Donata Kielienė vedė mokymus ir dalinosi MIP sistemos eksperimentinio vertinimo patirtimi su 32 Kėdainių šviesiosios gimnazijos mokytojais.  2. Įsigyta 213 „EDUKA“ licencijų 2-4 klasių gimnazistams ir 20 licencijų mokytojams ugdymui organizuoti. Mokytojai naudojasi „eTest.lt“ ir „Egzaminatorius lt“ medžiaga ugdymui diferencijuoti ir individualizuoti. Matematikos mokytojai naudojasi TEV leidyklos elektroninėmis „tevukas.lt“ priemonėmis KURK. Įsigytos „Sokrative“ ir „LinderHouse“ programos.  3. Išbandyta (5 matematikos ir 2 anglų kalbos mokytojai) patobulinta mokinių individualios pažangos vertinimo sistema. Metodinėse grupėse aptartos ir patvirtintos kiekvieno mokytojo pamokose taikomos mokinio individualios pažangos vertinimo priemonės. Patobulintas individualios pažangos vertinimo įrankis taikomas pamokose (administracijos posėdžio Nr. 6, vykusio 2022 m. spalio 26 d., nutarimas).  4. Ugdymo plane numatytos priemonės, užtikrinančios ugdymo individualizavimą ir diferencijavimą. Mokiniams siūlomos konsultacinės valandos ugdymo spragoms šalinti ir gabumams plėtoti. Formuojamos grupės pagal mokinių pasiekimų lygmenį (matematika). Steigiamos laikinosios dalykų grupės. Ypač gabūs mokiniai nukreipiami į ugdymą(si) universitetinėse klasėse.  5. Kuriamos universalaus dizaino ugdymo(si) aplinkos, gerinamas prieinamumas prie ugdymosi išteklių fizinę negalią turintiems ugdytiniams (mobilūs pandusai).  5. 1. Trim mokiniams ŠPT nustatyti vidutiniai specialieji ugdymosi poreikiai dėl negalios, susijusios su įvairiapusiais raidos sutrikimais. Šiems mokiniams ŠPT siūlymu ir gimnazijos VGK sprendimu buvo parengtas 1 individualus vidurinio ugdymo planas ir pritaikytos visų dalykų Bendrosios vidurinio ugdymo programos, 2 mokiniams parengti individualūs pagrindinio ugdymo planai ir pritaikytos visų dalykų Bendrosios pagrindinio ugdymo programos.  1 mokiniui ŠPT buvo nustatyti dideli specialieji ugdymosi poreikiai. Šiam mokiniui ŠPT siūlymu ir gimnazijos VGK sprendimu parengtas individualus pagrindinio ugdymo planas ir individualizuotos visos Bendrosios pagrindinio ugdymo programos.  2021–2022 m. m. nustatyti 45 1–2-ų ir 34 3–4-ų gimnazijos klasių mokiniai, kurie turėjo mokymosi sunkumų. Šiems mokiniams ir jų tėvams (globėjams, rūpintojams) organizuotos individualios konsultacijos su dalykų mokytojais, pagalbos specialistais, administracija. 10 mokinių situacija aptarta VGK. Mokiniams sudaryti individualūs pagalbos planai. Parengtas dalykų mokytojų konsultacijų grafikas: skirtos konsultacijos mokiniams, turintiems mokymosi sunkumų, ir mokiniams, norintiems pagerinti ugdymo(si) pasiekimus.  5.2. Rengiant ugdymo planus, atsižvelgiama į gabių mokinių poreikius. Formuojamos gimnazinės klasės, laikinos mobiliosios grupės, teikiamos grupinės ir individualios konsultacijos.  5.2.1. 2022 m. atnaujinta kontaktinė veikla VILNIUS TECH IR VDU klasėse, parengtas veiklų planas. Organizuoti 1 kontaktinis universitete ir 4 nuotoliniai (,,Ateities inžinerija”) užsiėmimai su VILNIUS TECH dėstytojais ir studentais ir 2 kontaktiniai ir 4 nuotoliniai užsiėmimai su VDU dėstytojais ir studentais.  5.2.2. 2022 m. veiklą pradėjo „KTU klasė“. Parengtas ir patvirtintas priemonių planas. Įvyko 3 kontaktiniai ir 3 nuotoliniai užsiėmimai su namų užduotimis.  5.2.3. 26 proc.(128 mokiniai) mokinių dalyvavo rajoninėse olimpiadose ir konkursuose, 22 proc, atstovavo rajonui šalies olimpiadose ir konkursuose.  6. 60 proc. mokytojų skaitmeninį ugdymo turinį skelbia MOODLE ugdymosi aplinkoje.  7. 82 proc. mokytojų vedė 52 integruotas pamokas. Iš jų 46 proc. pamokų buvo integruotos su STEAM dalykais. |
| 2.2. Ugdyti socialinį-emocinį intelektą. | 1. SEU ilgalaikės darbo grupės veiklos organizavimas.  2. Socialinės-psichologinės ir emocinės pagalbos teikimas mokiniams. | 1. SEU ilgalaikės veiklos darbo grupės sudarymas, veiklos turinio formavimas ir įgyvendinimas.  2. Socialinės-psichologinės ir emocinės pagalbos teikimas:  2.1. mokiniams:  - konsultacijos 4-ų klasių gimnazistams, stokojantiems mokymosi motyvacijos (19 ugdytinių); grįžtamasis ryšys fiksuojamas kas mėnesį;  -emocinio intelekto ugdymo programos neformaliojo švietimo skyriuje ,,Sėkmės ir lyderystės mokykla“ įgyvendinimas;  Geros savijautos programos užsiėmimų organizavimas visoms klasėms;  -emocinio intelekto ugdymo ir prevencijos programos ,,Raktai į sėkmę“ įgyvendinimas visose gimnazijos klasėse.   * 1. mokytojams:   -10 proc. kvalifikacijai skirtų valandų panaudota emociniam intelektui ugdyti;  -gimnazijoje organizuojami juoko jogos užsiėmimai (4 per metus);  -veiklos kokybės ir gimnazijos pažangos įsivertinimo įvertis – 3.   * 1. tėvams:   -konsultacinių dienų organizavimas gimnazijoje (2 dienos);  -asmeniniai pokalbiai su 4-ų klasių gimnazistų, stokojančių mokymosi motyvacijos, tėvais (19 šeimų). | 1. Gimnazijoje sudaryta SEU ilgalaikė veiklos darbo grupė. Grupės veiklos turinį sudaro priemonės mokinių, mokytojų ir tėvų emociniam intelektui ugdyti. Grupės veiklos planas yra gimnazijos metinio veiklos plano dalis.  2.1. 2021–2022 m. m. nustatyta 19 4-ų gimnazijos klasių mokinių, kurie turėjo mokymosi sunkumų. Šiems mokiniams ir jų tėvams (globėjams, rūpintojams) organizuotos individualios konsultacijos su dalykų mokytojais, pagalbos specialistais, administracija. 10 mokinių situacija aptarta VGK. Mokiniams sudaryti individualūs pagalbos planai. Parengtas dalykų mokytojų konsultacijų grafikas. Kas mėnesį grįžtamojo susitikimo metu fiksuojami mokinių pasiekimai ir numatomi tolesni žingsniai.  2022 m. neformaliojo švietimo skyriuje „Sėkmės ir lyderystės mokykla” mokėsi 123 ugdytiniai iš rajono ugdymo įstaigų. 1–2 -aisiais udymo(si) metais mokiniai stengėsi pažinti save, mokosi streso įveikimo būdų, darbo komandoje metodų. 2022 m. dalyvauta projekte “Geros savijautos” programa. Lektorius Stepas Šafranauskas 2022 m. sausio 11–27 dienomis organizavo 15 užsiėmimų gimnazijos ugdytiniams tema „Klasės komandiškumas”.  Gimnazijoje įgyvendinama emocinio intelekto ugdymo ir prevencinė LIONS QUEST programa ,,Raktai į sėkmę”. Programa įgyvendinama klasių valandėlių metu, įgyvendinimą vykdo klasių vadovai, kurie yra baigę specialius mokymus.  2.2. 2022 m. mokytojams vyko neformalūs komandos formavimo užsiėmimai, organizuotos 2 edukacinės išvykos. Išvykų metu buvo atliekamos komandą formuojančios užduotys. Atliktas pedagogų mikroklimato tyrimas. Pagal tyrimo išvadas mikroklimatą tarp pedagogų galima vertinti kaip gerą.  Atliekant 2022 m. veiklos kokybės įsivertinimą, ši sritis įvertinta 3,2 .  2.3. Nuo 2022 -01 devyniolikai 4-ų klasių mokinių ir jų tėvų buvo organizuotos individualios konsultacijos, parinktas ugdymo turinys, numatytos spragų likvidavimo datos ir tėvų, mokytojų, administracijos pagalba mokiniui. Grįžtamojo susitikimo metu analizuojami rezultatai, numatoma tolesnė veikla.  2 kartus buvo organizuotos visų mokytojų konsultacijos 1–4-ų klasių mokinių tėvams. |
| 2.3. Efektyvinti gimnazijos administravimo procesus, teikti dalykinę pagalbą kolegoms. | 1. Pasiektas optimalus mokinių skaičius klasėje ir klasių skaičius įstaigoje.  2. Efektyvus ugdymo organizavimo efektyvumas COVID-19 pandemijos metu.  3. Dalyvavimas NŠA mentoriavimo projekte. | 1. 2022 m. rugsėjo mėn. mokinių klasėje vidurkis – 25 ugdytiniai. Gimnazijoje suformuota 19 didelių klasių komplektų.  2. Testuojama 70 proc. nevakcinuotų ugdytinių.  3. Izoliuotiems mokiniams organizuojamas hibridinis arba mišrusis ugdymo procesas.  4. Laiku ir kokybiškai tvarkoma su COVID-19 pandemija susijusi dokumentacija.  5. Įgyvendinama su NŠA pasirašyta mentoriavimo sutartis (pagalba teikiama Lietuvos sporto universiteto Kėdainių „Aušros“ progimnazijos direktorei Linai Adomaitienei).  6. Įgyvendinamas sutartyje numatytas planas.  7. NŠA teikiamos mentoriavimo ataskaitos. | 1. 2022 m. rugsėjo mėn. mokinių skaičiaus klasėje vidurkis yra 27 mokiniai. Suformuota 19 didelių klasės komplektų.  2. COVID-19 pandemijos metu buvo testuojami (arba buvo persirgę ir turėjo antikūnų) 85 proc. nevakcinuotų ugdytinių.  3. Gimnazija yra įsigijusi 12 komplektų įrangos hibridiniam ar mišriajam ugdymui organizuoti pandemijos metu. Ši įranga efektyviai naudota pandemijos metu ir yra naudojama po pandemijos.  4. Informacija ir statistiniai duomenys apie pandemiją pateikti tikslūs ir laiku. Informacija skelbiama gimnazijos svetainėje ir gimnazijos socialiniuose tinkluose  5. 2021-10-08 pasirašyta trišalė neatlygintina ilgalaikės mentorystės sutartis su NŠA, Lietuvos sporto universiteto Kėdainių „Aušros“ progimnazijos direktore Lina Adomaitiene ir mentore Violeta Liutkiene. Sutartis galiojo iki 2022-12-15  6. Įgyvendinant sutartį sudarytas įgyvendinimo planas, numatytas konsultavimo grafikas, turinys ir formos.  7. 2022-11-14 NŠA pateikta galutinė ilgalaikės mentorystės sutarties ataskaita, kuri buvo aptarta nuotoliniame trišaliame susitikime. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
|  |  |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| Dalyvavimas projekte „Tūkstantmečio mokykla“. | Pagal parengtą projekto dokumentaciją (pažangos planą ir investicinį projektą) tobulinsime gimnazijos infrastruktūrą, plėsime IT bazę, suteiksime sąlygas įgyvendinti praktinį STEAM mokymo turinį (steigiamos gamtos mokslų laboratorijos), kursime universalias erdves, sudarančias sąlygas įtraukiajam ugdymui organizuoti, tobulinsime mokytojų kvalifikaciją įstaigos kultūros, lyderystės, įtraukiojo ir STEAM ugdymo srityse. Įgyvendinus projektą kils gimnazistų ugdymo(si) kokybė ir pasiekimai. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |